சைகு நவாப் சபா சபையின் மிக மூத்த சேவை உறுப்பினர்களில் ஒருவராக உள்ளார். மேலும் 58 ஆண்டுகளுக்கும் மேலாக பல்வேறு பொறுப்புக்களில் குவைத்துக்கு சேவை செய்து வருகிறார். 25 வயதில், இவர் 1962 ஆம் ஆண்டு பெப்புருவரி 21 ஆம் நாள் ஹவல்லியின் ஆளுநராக நியமிக்கப்பட்டு 1978 மார்ச்சு 19 வரை பதவியில் இருந்தார். 1978 ஆம் ஆண்டு அவர் உள் துறை அமைச்சர் பதவியை ஏற்றுக்கொண்டார் மேலும் அவர் பாதுகாப்பு அமைச்சராக நியமிக்கப்பட்ட 1988 ஜனவரி 26 வரை இந்தப் பதவியை வகித்தார். குவைத் விடுதலையைத் தொடர்ந்து, சைகு நவாப் 1991 ஏப்ரல் 20 அன்று தொழிலாளர், சமூக விவகாரங்களுக்கான செயல் அமைச்சராக நியமிக்கப்பட்டு 1992 ஒற்றோபர் 17 வரை பதவியில் இருந்தார்.